CELEX: 32005D0685
Language: sk
Date: 2005-07-22 00:00:00
Title: 2005/685/ES: Rozhodnutie Komisie z 22. júla 2005, ktorým sa udeľujú výnimky určitým členským štátom v oblasti tvorby štatistiky za referenčné roky 2004 a 2006 podľa nariadenia (ES) č. 1450/2004 [oznámené pod číslom K(2005) 2772]   (Text s významom pre EHP)

8.10.2005   
            
            
               SK
            
            
               Úradný vestník Európskej únie
            
            
               L 264/1
            
         
      ROZHODNUTIE KOMISIE
   
   z 22. júla 2005,
   ktorým sa udeľujú výnimky určitým členským štátom v oblasti tvorby štatistiky za referenčné roky 2004 a 2006 podľa nariadenia (ES) č. 1450/2004
   
      [oznámené pod číslom K(2005) 2772]
   
   (Iba francúzsky, grécky, maltský, nemecký a taliansky text je autentický)
   (Text s významom pre EHP)
   (2005/685/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Komisie (ES) č. 1450/2004 z 13. augusta 2004, ktorým sa vykonáva rozhodnutie Európskeho parlamentu a Rady č. 1608/2003/ES o vypracovaní a vývoji štatistík Spoločenstva o inováciách, a najmä na časť 8 jeho prílohy (1),
   keďže:
   
               (1)
            
            
               Nariadenie (ES) č. 1450/2004 obsahuje referenčný rámec spoločných noriem, definícií a klasifikácií pre tvorbu štatistiky Spoločenstva o inováciách s cieľom získať od členských štátov kvalitné štatistické výsledky, ktoré sú v súlade s týmito normami, definíciami a klasifikáciami.
            
         
               (2)
            
            
               Časť 8 prílohy k nariadeniu (ES) č. 1450/2004 stanovuje, že pokiaľ národné štatistické systémy vyžadujú väčšie úpravy, Komisia môže udeliť výnimky členským štátom v oblasti tvorby štatistiky za prvý referenčný rok 2004. Ďalšie výnimky sa môžu udeliť v oblasti pokrytia odvetví ekonomických činností v súlade s NACE Rev. 1.1 alebo členenia podľa veľkostných skupín v štatistike, ktorá sa má tvoriť za referenčný rok 2006.
            
         
               (3)
            
            
               O takéto výnimky požiadali príslušné orgány Grécka, Francúzska, Malty, Talianska a Rakúska.
            
         
               (4)
            
            
               Podľa informácií, ktoré dostala Komisia (Eurostat), dôvodom žiadostí príslušných členských štátov je potreba realizácie významných zmien v ich štatistickom systéme.
            
         
               (5)
            
            
               Požadované výnimky by sa preto mali udeliť,
            
         PRIJALA TOTO ROZHODNUTIE:
   Článok 1
   Výnimky uvedené v prílohe k tomuto rozhodnutiu sa udeľujú Grécku, Francúzsku, Malte, Taliansku a Rakúsku.
   Článok 2
   Toto rozhodnutie je určené Helénskej republike, Francúzskej republike, Talianskej republike, Maltskej republike a Rakúskej republike.
   
      V Bruseli 22. júla 2005
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 267, 14.8.2004, s. 32.
   
      PRÍLOHA
      UDELENÉ VÝNIMKY
      
                  Krajina
               
               
                   
               
            
                  Grécko
               
               
                  Pre štatistiku Spoločenstva o inováciách, ktorá sa má tvoriť za referenčný rok 2004: lehota na poskytnutie údajov uvedená v časti 6 prílohy k nariadeniu Komisie (ES) č. 1450/2004 je 20 mesiacov namiesto 18 mesiacov.
               
            
                  Francúzsko
               
               
                  Pre štatistiku Spoločenstva o inováciách, ktorá sa má tvoriť za referenčný rok 2006: pre všetky výsledky okrem tých, ktoré sa týkajú kategórie D NACE Rev. 1.1 a veľkostnej skupiny 10-49 zamestnancov
               
            
                  Taliansko
               
               
                  Pre štatistiku Spoločenstva o inováciách, ktorá sa má tvoriť za referenčný rok 2006: výsledky sa nemajú členiť podľa odvetvia ekonomickej činnosti v súlade s NACE Rev. 1.1, ani podľa veľkostnej skupiny
               
            
                  Malta
               
               
                  Pre štatistiku Spoločenstva o inováciách, ktorá sa má tvoriť za referenčný rok 2004: neposkytujú sa žiadne výsledky
                  Pre štatistiku Spoločenstva o inováciách, ktorá sa má tvoriť za referenčný rok 2006: výsledky sa nečlenia podľa odvetvia ekonomickej činnosti v súlade s NACE Rev. 1.1, ani podľa veľkostnej skupiny
               
            
                  Rakúsko
               
               
                  Pre štatistiku Spoločenstva o inováciách, ktorá sa má tvoriť za referenčný rok 2004: referenčným rokom je rok 2005 a nie rok 2004